section_heading: Opis
paragraph_text: Kaštel obitelji Patačić je uz dvokatnu kulu kružnog tlocrta jedina sačuvana građevina nekadašnjeg utvrđenog grada Vrbovca. Izvorno je kaštel kasnosrednjovjekovnog porijekla bio trokrilni objekt građen većinom od drveta, no nakon što je izgorio 1755. godine pregrađen je od strane obitelji Patačić i dobiva današnji izgled. Njegovo sjeverno krilo je pregrađeno i postaje jednokatan zidani slobodnostojeći objekt izduljenog pravokutnog tlocrta, a kao zaseban element sačuvana je dvokatna kula stožastog krova. Riječ je o značajnim profanim objektima grada Vrbovca smještenim u središtu grada koje ujedno predstavlja bitan arheološki lokalitet.